NaiveNeuron/SloPal huggingface dataset:
T. Cabaj, podpredseda NR SR: (2009-04-29):
S faktickou poznámkou sa nehlási nikto. Pani poslankyňa Sárközy bola posledná z prihlásených do rozpravy. Končím rozpravu, vyhlasujem ju za skončenú. Chcem sa spýtať pána predkladateľa, či ako navrhovateľ chce sa vyjadriť? Nech sa páči, máte slovo.
Glváč, Martin, podpredseda NR SR (2016-04-28):
Ďakujem veľmi pekne, pán poslanec. S faktickými poznámkami chcú reagovať piati poslanci. Ukončujem možnosť sa prihlásiť s faktickými poznámkami. Prvý pán poslanec Vašečka. Nech sa páči.
Pellegrini, Peter, predseda NR SR (2015-11-12):
Pevne verím, pán poslanec, že aj vy svojím správaním budete vždy vzorom tak, ako sa má správať v Národnej rade Slovenskej republiky. Pán poslanec Viskupič. (Reakcia z pléna.)
I. Mikloš, poslanec: (2008-01-21):
Ja som čelil odvolávaniu 6-krát počas toho, ako som bol členom vlády v troch rôznych vládach. Nie je to jednoduché, ale vo všetkých týchto šiestich prípadoch som celý čas sedel a snažil sa počúvať a aj reagovať a argumentovať. Pán predseda toho zjavne schopný nie je, čo o ňom tiež dosť veľa vypovedá. Ďakujem pekne.
Hraško, Igor, poslanec NR SR (2015-06-25):
Ďakujem pekne, pani predsedajúca. Vážené kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o územnom plánovaní a stavebnom poriadku, tlač 1599. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015. Prosím, pani predsedajúca, otvorte všeobecnú rozpravu.
Laurenčík, Milan, podpredseda NR SR (2021-05-28):
Pán poslanec Peter Pollák, s faktickou poznámkou nech sa páči.
Bugár Béla, podpredseda NR SR (2017-03-21):
Prezentujme sa a hlasujme o pripomienkach pána prezidenta. (Hlasovanie.) Prítomných 147 poslancov, za 52, proti 67, 27 poslancov sa zdržalo hlasovania, 1 nehlasoval. Tieto pripomienky neboli schválené.
Viskupič, Jozef, poslanec NR SR (2010-12-15):
Body 1, 3, 4, 6 až 15 bez odporúčania výboru. Dajte, prosím, o nich hlasovať.
Bugár, Béla, podpredseda NR SR (2016-09-21):
Pán poslanec Fecko.
P. Hrušovský, podpredseda NR SR: (2002-01-30):
(Hlasovanie.) Prítomných je 106 poslancov, za 92, proti 4, zdržalo sa 8, nehlasovali 2. Konštatujem, že návrh sme schválili. Ďalší návrh.
Blanár, Juraj, podpredseda NR SR (2023-02-07):
S faktickou poznámkou pán poslanec Marek Kotleba.
Kéry, Marián, poslanec NR SR (2012-06-27):
Ďakujem za slovo, pán predsedajúci. Na úvod poviem, že oceňujem snahu predkladateľov prísť s takouto témou, ako je šport, aj keď si myslím, že keby prišlo k tej celospoločenskej diskusii alebo k diskusii v jednotlivých kluboch, tak v tomto zákone mohli sme vychytať nejaké muchy, ktoré tu teraz kritizujeme. Ja súhlasím s kolegom Dušanom Galisom hlavne v tom, že je na škodu, že sme z tohto zákona vylúčili majstrov sveta, majstrov Európy, pretože jednoznačne patria do jednej rodiny s olympijskými či paralympijskými víťazmi. Ešte by som chcel povedať jednu vec, že keď sa bavíme o športe, nemali by sme zabúdať aj na amatérsky šport a nielen donekonečna hovoriť o profesionálnom športe. Súhlasím s tým, že to už je iná diskusia. Ale treba ju otvoriť komplexne. Ďakujem.
Kollár, Boris, predseda NR SR (2022-04-27):
Áno, pán poslanec, že bolo to zverejnené, len technicky asi sa to ešte neukázalo na stránke, že to zadávala technika. Pán poslanec, nech sa páči, máte slovo.
Chren, Martin, poslanec NR SR (2013-12-11):
Ďakujem vám veľmi pekne. Budem veľmi stručný, Juraj, k tej tvojej pasáži o tom, ako vláda trestá podnikateľov. Dnes sa boj proti daňovým podvodom používa ako také zaklínadlo na všetky negatívne opatrenia, často veľmi hlúpe opatrenia, ktoré v skutočnosti ani výberu daní nepomáhajú, len slúžia ako kladivo na podnikateľov. Pritom všetky štúdie, všetky skúsenosti z celého sveta hovoria, že výber daní sa nezlepšuje cez represiu, výber daní sa zlepšuje vtedy, keď obyvatelia a podnikatelia majú pocit, že za svoje dane dostávajú od štátu adekvátnu protihodnotu a adekvátne verejné služby. Preto to tak oveľa lepšie funguje napríklad v Škandinávii, kde hoci sú aj dane vyššie, zároveň aj štát dokáže poskytovať kvalitné služby. No a, bohužiaľ, aj tento štátny rozpočet, aj celé konanie tejto vlády vôbec nič nehovorí o verejných službách, o kvalite, o tom, čo by štát mal robiť lepšie a kde by to mal robiť lepšie, hovorí len o bičovaní a trestaní podnikateľov, o paušálnom trestaní všetkých aj tých, ktorí sú poctiví na miesto toho, aby sa išlo len po tých nepoctivých. A debata o tom, ako poskytovať lepšie verejné služby, ako aj ministerstvo financií, aj ministerstvo hospodárstva, aj všetky rezorty by mohli robiť svoje veci lepšie, aby potom ľudia a podnikatelia nemali motiváciu sa plateniu daní vyhýbať, tá úplne chýba, absentuje. A za dva roky sme o tom nepočuli ani slovo.
Paška, Pavol, predseda NR SR (2012-11-28):
Dámy a páni, využil každý možnosť zúčastniť sa na tajnej voľbe? Poprosím ešte tých, ktorí neboli voliť, aby, chvíľočku počkám, aby som mohol vyhlásiť voľbu za skončenú. Pravdepodobne všetci už využili možnosť. Takže vyhlasujem tajné hlasovanie za skončené. Vyhlasujem krátku prestávku, pokiaľ skrutátori spočítajú hlasy. Po vyhlásení výsledkov budeme pokračovať v rozprave o návrhu zákona o hazardných hrách. (Krátka prestávka.) (Po prestávke.)
Figeľ, Ján, podpredseda NR SR (2014-11-10):
Pán poslanec Kaník, chcete reagovať? Nech sa páči. Nech sa páči, zapnite ho.
Bugár, Béla, podpredseda NR SR (2017-12-06):
Na vystúpenie pána poslanca Hegera ako jediný pán poslanec Budaj s faktickou. Nech sa páči.
Šípošová, Janka, poslankyňa NR SR (2014-10-28):
Ďakujem.
Pellegrini, Peter, predseda NR SR (2015-11-12):
Prezentujme sa a hlasujme o návrhu spravodajcu prerokovať tento návrh zákona v treťom čítaní ihneď. (Hlasovanie.) Prítomných 132 poslancov, za hlasovalo 130, zdržali sa 2 poslanci. Sme v treťom čítaní . Otváram rozpravu v rámci tretieho čítania. Vyhlasujem rozpravu za skončenú, keďže sa do nej nik neprihlásil. Nech sa páči, uveďte záverečné hlasovanie.
Pellegrini, Peter, predseda NR SR (2015-04-15):
Pán poslanec Hlina, poprosím procedurálny návrh a potom zdôvodnenie, tak ako hovorí rokovací poriadok.
P. Paška, predseda NR SR: (2008-02-05):
Teraz, dámy a páni, pristúpime k opakovanej voľbe člena Rady Slovenskej televízie. Aha, pardon, ešte pán poslanec Glenda, nech sa páči.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 133 poslancov, za 108, proti 8, zdržalo sa 16, 1 nehlasoval. Uvedený návrh sme schválili.
Mizík, Stanislav, poslanec NR SR (2021-07-23):
Ďakujem za slovo. Rasťo, výborne si to rozobral a ja by som k tomu dodal: Ako to bude v autobusoch, v trolejbusoch, električkách? Budú tieto prostriedky hromadnej dopravy rozdelené na dve časti fóliou či sklom? Kde sú tí bojovníci proti diskriminácii? Kde sú tí bojovníci proti apartheidu? Taxíky sa budú deliť na taxíky pre očkovaných, neočkovaných? No a keby boli u nás aj rikše, aj tie budú takto delené? Nežiaduce účinky vakcín sú známe. Ľudia, mnohí ľudia majú obrovské problémy zdravotné. A čo sa zatajuje, zamlžuje, je obrovské množstvo úmrtí po vakcinácii. Samozrejme, skorumpované presstitútky vám aj nám budú tvrdiť, že to nebolo kvôli vakcinácii, že to bolo kvôli onomu, tamtomu, hentomu. O dlhodobých účinkoch týchto brečiek či vakcín nevie sa vôbec nič. A ešte jedna poznámka. Čo bude v osadách, pán minister, keď nastanú komplikácie? Pán Lengvarský, budete mať pekelný bašavel. Ďakujem.
K. Sárközy, poslankyňa: (2007-10-29):
A k tomu, čo tu odznelo, prečo chránim invalidov len teraz. No vám je to zbytočné hovoriť, invalidných dôchodcov sme vyriešili veľkou novelou zákona, ktorú sme predkladali všetky parlamentné strany, ktoré boli v Národnej rade, veľkou novelou v apríli roku 2006. Treba to zdôrazňovať, pretože myslím si, že opakovanie je matka múdrosti. Ďakujem pekne.
Zmajkovičová, Renáta, podpredsedníčka NR SR (2013-04-30):
V rozprave vystúpi pán poslanec Kadúc, nech sa páči, máte slovo.
B. Hradecký, poslanec: (2007-05-10):
(Potlesk.)
V. Jánoš, poslanec: (2007-04-13):
Za vlády bývalého premiéra pána Dzurindu sa to jednoducho nedalo povedať a to je hlavný dôvod, ktorý trápi súčasnú opozíciu a vymýšľa rôzne zámery a kauzy a opäť je to – slová, slová, slová, bohužiaľ, prázdne slová, vážení páni z opozície. Ďakujem.
Cicoň, Antonín, poslanec NR SR (2012-10-17):
Pán predseda, dajte, prosím, hlasovať o pozmeňujúcom návrhu pána poslanca Zajaca, ktorý predniesol v rozprave.
I. Mikloš, podpredseda vlády a minister financií SR: (2004-12-09):
Chcel by som sa poďakovať všetkým bez výnimky vrátane opozičným aj koaličným poslancom najmä za tento korektný, vecný prístup a chcel by som povedať jednu vec. V médiách som 3 alebo 4 dni počúval, že poslanci nemajú záujem o rozpočet. Nie je to pravda. Vystúpilo tu vyše 50 poslancov, rozprava trvala dva a pol dňa. Bolo predložených 64 pozmeňujúcich návrhov. Ak niekto nemal záujem o rozpočet a o rozpravu, tak to boli médiá. (Potlesk.) Pretože počas rozpravy som tu žiadne médiá a žiadnych novinárov takmer na balkóne nevidel. Takže ešte raz vám chcem poďakovať a vyjadriť presvedčenie, že táto vzostupná tendencia z hľadiska kvality a atmosféry pri diskusiách o rozpočte bude pokračovať aj v ďalších rokoch. Ďakujem pekne. (Potlesk.) Ešte som zabudol jednu vec, ospravedlňujem sa, po ukončení hlasovaní, ktoré vás očakávajú, vás všetkých pozývam na pohárik šampanského tu do tohto bufetu. Ďakujem pekne. (Potlesk.)
Matovič, Igor, poslanec NR SR (2017-04-07):
Ja-ja-ja-ja-jaj, no. Chcete ísť domov? Vidíte, no, kapitána sme aspoň donútili, že kapituloval a stiahol nasledujúci návrh zákona, takže ten už tu nebudete musieť byť. To asi už viete, takže hlasovanie bude po prerokovaní tohto návrhu zákona. Zároveň mi je teda ľúto, že kapitán bol natoľko zbabelý, že síce rozleje mlieko, ale potom, keď sa o tom hovorí, tak sem ani nepríde si obhájiť ten svoj zbabelý čin. Ďakujem, Edo, za tvoje vystúpenie a som v podstate aj rád, že ti zaťapkali v podstate zborovo aj poslanci za SNS, lebo ty si v tom tvojom vystúpení vyzýval k tomu teda, aby sme chyby napravili, aby sme prijali tento návrh zákona. Takže pevne verím, že to, ten potlesk bol myslený tak, že podporujú tvoju výzvu, aby sme hlasovali za tento návrh zákona, čo mi je teda veľmi sympatické. Páčilo sa mi to, ako si hovoril o tom, že, a kládol si dôraz na slovo ne-ha-zar-duje. Čiže naozaj niekto tu hazarduje s povesťou, veľmi s ňou zahazardoval, keď sme mu, s povesťou Ozbrojených síl Slovenskej republiky, keď sme ho na to upozornili alebo verejnosť ho na to upozornila alebo priamo ženy dôstojníkov v armáde, keď ho na to upozornili, tak urobil presne pravý opak, ako čakal každý hrdý, odborný a slušný človek na Slovensku, a to je, tie výložky pobozkal. Budem veľmi rád, ak sa tu nájde odvaha aj medzi koaličnými partnermi alebo možno aj u Erika Tomáša, ktorý poradil plukovníkom zo SMER-u, aby radšej boli ticho, že v tomto prípade vyjadrí ten svoj názor a ten návrh zákona podporí. A fakt sa teším na podporu od poslancov SNS, ktorí tlieskali tvojmu vystúpeniu.
Blanár, Juraj, podpredseda NR SR (2021-10-26):
Ďalší s faktickou poznámkou pán poslanec Marian Kotleba. Ale poprosím vás, pán poslanec, dodržujme pravidlá, tak ako všetci ostatní. Máte slovo.
Bagačka, Michal, poslanec NR SR (2013-03-19):
Ďakujem za slovo. Vážená pani podpredsedníčka, pán minister, dámy a páni, podávam spoločnú správu výborov Národnej rady Slovenskej republiky o výsledku prerokovania vládneho návrhu zákona o poskytovaní dotácií v pôsobnosti Ministerstva hospodárstva Slovenskej republiky, tlač 329, v druhom čítaní. Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o poskytovaní dotácií v pôsobnosti ministerstva hospodárstva, tlač 329, podáva Národnej rade Slovenskej republiky podľa § 79 ods.1 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov spoločnú správu výborov Národnej rady Slovenskej republiky. Národná rada uznesením z 29. januára 2013 č. 404 pridelila predmetný návrh zákona na prerokovanie týmto výborom: Ústavnoprávnemu výboru Národnej rady a výboru Národnej rady pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady uznesením z 26. februára 2013 č. 177, Výbor Národnej rady pre hospodárske záležitosti uznesením z 5. marca 2013 č. 120. Z uznesení výborov Národnej rady pod bodom III tejto správy vyplývajú pozmeňujúce a doplňujúce návrhy. Gestorský výbor odporúča o bodoch 1 a 2 hlasovať spoločne, s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh, vládny návrh zákona o poskytovaní dotácií v pôsobnosti ministerstva hospodárstva schváliť. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením z 12. marca 2013 č. 126. Týmto uznesením výbor zároveň poveril mňa ako spravodajcu predložiť návrhy podľa § 81 ods. 2 a § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem, skončil som.
Mesterová, Zuzana, poslankyňa NR SR (2024-01-16):
Ďakujem za slovo, pán predsedajúci. Chcem podporiť argumentáciu pána Dostála o nutnosti procesnej jednoty a istoty a chcela by som vás, pán predseda Národnej rady, požiadať, aby ste zabezpečili výklad legislatívneho odboru aj pre nás, pre poslancov a poslankyne, nielen pre seba, aby sme teda vedeli, že ktoré vady bránia hlasovaniu o pozmeňujúcom návrhu, ktoré vady sú také kozmetické, ktoré tomu nebránia, lebo potom to vyzerá ako vaša svojvôľa, keď rozhodujete o tom, o čom budeme a o čom nebudeme hlasovať. Síce ma nepočúva, ale tak si to pozrie zo záznamu. Ďakujem. (Potlesk.)
Bužo, Lukáš, poslanec NR SR (2023-12-13):
Ja sa tiež chcem poďakovať poslancovi Kiššovi za všetko, čo povedal, hovoril k veci. Mňa zaujalo jedno slovo, odborná diskusia, keď ste povedali, že ste ochotný diskutovať. A napadol ma taký jeden príbeh, ktorý mi hovoril môj kamarát Karol Gustáv Severín, pastor zo Švédska, ktorý v 80. rokoch išiel do Ruskej federácie a začal tam ohlasovať evanjelium a keď mal dohodnuté jedno stretnutie, tak prišli tí vládni činitelia a povedali, že nemôže rozprávať. A viete, čo urobil? Celé to svoje stretnutie odspieval. A ja mám pocit, že disku... tá diskusia, o ktorej ste hovorili, že teda aj, aj nadviažem na poslanca Saba, ako hovoril, že pán minister uznal že, že súhlasí, súhlasí. Oni sa boja tej diskusie, lebo proste majú pripravené veci, tak aby, aby im to sedelo, aby to rýchlo sa spláchlo, aby to nikto nerozoberal. A chcem sa poďakovať všetkým poslancom z opozície, že sme tu, že to naťahujeme, že hovoríme pravdu, že odkrývame veci, tak ako sú. A ďakujem aj za vaše vystúpenie, že ste znovu pripomenul to, o čo tu ide. A ak bude treba, tak budeme aj spievať. (Smiech v sále. Potlesk.)
Kollár, Boris, predseda NR SR (2022-10-19):
Prosím, prezentujme sa a hlasujme. (Hlasovanie.) Prítomných 137 poslancov, za 98, proti 1, zdržalo sa 38. Konštatujem, že sme schválili návrh novely zákona č. 309/2009 Z. z. o podpore obnoviteľných zdrojov. Nakoľko sme posunuli zákon cez procedurálny návrh pána poslanca Cmoreja, tak nebudeme hlasovať teraz o tom zákone, to bude až na sedemdesiatej piatej. A tým pádom sme vyčerpali všetky body hlasovania a budeme pokračovať v programe. Teraz vyhlasujem dvojminútovú prestávku. A ešte s procedurálnym návrhom pán poslanec Saloň.
B. Bugár, podpredseda NR SR: (2004-03-04):
Zopakujte to ešte raz, pán poslanec. Budeme hlasovať o tom, či postúpime tento... V. Ondrejka, poslanec: Pán predsedajúci, dajte hlasovať o postúpení návrhu zákona do tretieho čítania.
Jurinová, Erika, podpredsedníčka NR SR (2014-11-10):
S reakciou pán poslanec Fecko, nech sa páči.
Ondruš, Branislav, poslanec NR SR (2011-11-29):
Ďakujem pekne, pán podpredseda. No, pani Blahová, ja by som naozaj rád diskutoval, ale ďakujem pánovi Janišovi za to, čo povedal, čo som mal asi ja vo svojom vystúpení zdôrazniť. Jednoducho vy, samozrejme, strašne presne viete, a ministerstvo na svojej webovej stránke absolútnou lžou obhajuje proste nejaký návrh, ale nemá ani toľko odvahy, aby s tým návrhom vlastne transparentne prišlo v čase, keď sú tie veci otvorené a keď môže do nich vstúpiť verejnosť a diskutovať o nich verejnosť, vy potmehúdsky, netransparentne poza bučky, poza chrbát sa usilujete dostať závažné veci do zákonov a toto je systém, akým vy pravidelne ovplyvňujete legislatívu v tomto parlamente. Takže, áno, pani kolegyňa ja by som rád o tom diskutoval, len si nepamätám, kedy sme mali priestor na to, aby sme diskutovali o tejto veci napr. na výbore, pretože táto vec prišla ako pozmeňujúci poslanecký návrh pána poslanca, ktorý tu už ani nesedí. Ja som pripravený diskutovať, ak vy ste pripravení meniť legislatívu čestným a transparentným spôsobom, neobchádzať transparentný legislatívny proces, tak aby ste vytvorili skutočný priestor na debatu a diskusiu vecnú a odbornú. Ale vy sa aj v skutočnosti vyhýbate, pretože inak v takom prípade by vyšli najavo vaše skutočné motivácie a vyšlo by najavo, koho skutočne zastupujete. A ja jednoducho opäť zopakujem, že ak máme výhrady voči tomu, ako pracovná zdravotná služba ne(funguje), tak som pripravený na túto debatu, akým spôsobom zmeniť, aby tá služba dobre fungovala. Ale principiálne je to dobrý nástroj na prevenciu a ochraňuje zdravie ľudí, pričom je jedno, či sa to týka štyroch alebo troch stoviek.
Grendel, Gábor, podpredseda NR SR (2023-02-09):
A ešte pán poslanec Eduard Kočiš.
Vons, Peter, poslanec NR SR (2022-12-07):
Ďakujem, pán podpredseda. Vážení kolegovia, kolegyne, predkladám spoločnú správu výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Miloša Svrčeka, Borisa Kollára, Petra Pčolinského a Ľudovíta Gogu na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov (tlač 1232) v druhom čítaní. Národná rada Slovenskej republiky uznesením č. 1764 z 8. novembra 2022 pridelila predmetný návrh zákona na prerokovanie výborom: ústavnoprávnemu výboru, výboru pre financie a rozpočet a výboru pre hospodárske záležitosti. Určila zároveň výbor pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučili Národnej rade Slovenskej republiky schváliť: ústavnoprávny výbor uznesením č. 662 z 24. novembra 2022, výbor pre financie a rozpočet uznesením č. 402 z 24. novembra 2022 a výbor pre hospodárske záležitosti uznesením 384 z 28. novembra 2022. Z uznesení výborov uvedených pod bodom III tejto správy vyplývajú tri pozmeňujúce a doplňujúce návrhy. Gestorský výbor odporúča hlasovať o bodoch 1 až 3 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky návrh poslancov Národnej rady Slovenskej republiky Miloša Svrčeka, Borisa Kollára, Petra Pčolinského a Ľudovíta Gogu na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov (tlač 1232), schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 388 z 29. novembra 2022. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, skončil som, prosím, otvorte rozpravu.
Danko, Andrej, predseda NR SR (2017-05-18):
Prosím, prezentujme sa a hlasujme. (Hlasovanie.) Prítomných 126 poslancov, za 30, proti 26, zdržalo sa 69, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej budeme hlasovať o bode 33 schváleného programu, ktorým je prvé čítanie o návrhu poslancov Ivana, Jurzycu, Kiššovej a Slobodu na vydanie zákona, ktorým sa mení a dopĺňa zákon č. 56/2012 Z. z. o cestnej doprave (tlač 504). Prosím spravodajcu z výboru pre hospodárske záležitosti poslanca Karola Galeka, aby hlasovanie uviedol. (Hlasovanie o návrhu poslancov Národnej rady Slovenskej republiky Miroslava Ivana, Eugena Jurzycu, Jany Kiššovej a Vladimíra Slobodu na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov , tlač 504.)
Danko, Andrej, predseda NR SR (2016-05-25):
Hlasovanie. Vážené panie poslankyne, vážení páni poslanci, pokračujeme v prerušenom rokovaní hlasovaním v prvom čítaní o návrhu poslancov Kiššovej, Jurzycu, Rajtára a Matoviča na vydanie zákona, ktorým sa mení a dopĺňa zákon č. 561/2007 Z. z. o investičnej pomoci (tlač 85), bod 50 schváleného programu. Dávam slovo spravodajcovi, ktorý určil, ktorého určil navrhnutý gestorský výbor pre hospodárske záležitosti, poslancovi Miroslavovi Ivanovi, aby hlasovanie uviedol. (Hlasovanie o návrhu poslancov Národnej rady Slovenskej republiky Jany Kiššovej, Eugena Jurzycu, Jozefa Rajtára a Igora Matoviča na vydanie zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov , tlač 85).
Jurinová, Erika, podpredsedníčka NR SR (2013-03-12):
Vážené panie poslankyne, páni poslanci, vyhlasujem tajné hlasovanie sa skončené. Prosím overovateľov, aby sa ujali svojej funkcie, a vyhlasujem prestávku. (Prestávka. Spracúvanie výsledkov tajného hlasovania.) (Po prestávke.)
Danko, Andrej, predseda NR SR (2017-03-21):
Ďakujem, pán poslanec. Na vystúpenie pána poslanca... (Reakcia z pléna.) Procedurálny návrh, pani poslankyňa? Á, omyl. Dve faktické poznámky, predpokladám. Pani poslankyňa Kaščáková.
Hlina, Alojz, poslanec NR SR (2014-07-01):
Ja milujem to, keď sa začne príspevok typom, že za Radičovej, za Dzurindu. Prosím vás, dajte mi s tým svätý pokoj! Dajte mi svätý pokoj s Dzurindom, dajte mi svätý pokoj s Radičovou! Je rok 2014, identifikujeme diery v sociálnom systéme, ktoré sú závažného charakteru, spôsobujú národohospodárske škody, spôsobujú obrovské škody na vedomí spoločnosti. Tak k tomu pristúpte, tak to doneste na september, pripravte to, nech sa to volá XY, to je úplne jedno, ale riešte to, prosím vás! Nehovorte, čo bolo za Dzurindu, čo je, mňa to nebaví ani počúvať. Mňa to fakt nebaví ani počúvať. A prosím vás, ja chcem povedať jednu vec, že treba si to uvedomiť, lebo ten zákon bol, bol v dobrej viere robený a verím, že sú prípady, kde to naozaj je funkčné. Ale tým, že takto hazardujeme s tým systémom, že niekto nám ho nabúral, že doňho navŕtali diery, no tak z neho všetko vytečie a tam nebude nič. A potom pre tých skutočných, čo skutočne potrebujú pomoc, im povieme, no nič, žiaľ, prepáčte. Povytekalo, utieklo, nedalo sa. Však jak ináč to mám povedať, v akom inom obraze to viete absorbovať? Ďakujem.
Kollár, Boris, predseda NR SR (2020-03-25):
Ďakujem pekne, vidíme sa o jednej. (Prerušenie rokovania o 11.35 hodine.) (Pokračovanie rokovania o 13.00 hodine.)
Beluský, Martin, poslanec NR SR (2023-03-21):
Ďakujem za slovo, pán podpredseda. Na súčasnej schôdzi Národnej rady Slovenskej republiky sme rokovali o návrhu zákona, aby na základných školách boli povinne tri hodiny telesnej výchovy, teda aby sa nejakým spôsobom podporovala, podporoval zdravý pohyb našich detí, aby sa v budúcnosti nerozvinuli nejaké zdravotné problémy. A naozaj cieľom každej spoločnosti by malo byť budovanie zdravých členov a podpora rozvoja športu a zdravého stravovania, avšak existenčný, existujúci zákon o ochrane prírody, tak ako bol novelizovaný, je priamo v rozpore s touto filozofiou. Pobyt v prírode a chôdza ako najprirodzenejší a najzdravší spôsob pohybu patria medzi najlepšie spôsoby relaxu a budovania si zdravej imunity, preto cieľom štátu by mala byť podpora a motivácia, aby si občania ako miesto relaxu alebo aj dovolenky zvolili krásnu a bohatú prírodu Slovenskej republiky. Slovensko má obrovské množstvo turisticky atraktívnych prírodných prostredí, kde je veľa krásnych miest na malom území, lyžiarske strediská, v blízkom okolí hrady i tradičné dediny. Vyberanie povinného vstupného je presným opakom toho, čo by mal štát robiť. Vyplýva to aj z ankiet, ktoré realizovali viaceré médiá, kde sa 75 – 80 % opýtaných vyjadrilo, že nie sú ochotní platiť za vstup do slovenskej prírody. Preto sa navrhuje novela zákona o ochrane prírody a krajiny a ponecháva sa iba možnosť vyberania vstupného za vjazd motorových alebo iných vozidiel. Nič nebráni organizáciám ochrany prírody vyberať dobrovoľné vstupné, v ktorom môžu pokrývať napríklad aj poistenie, čím zvýšia motiváciu návštevníkov dobrovoľné – dobrovoľné – vstupné zaplatiť. Očakávať však, že každý jeden návštevník, najmä dôchodcovia alebo rodiny s deťmi budú ochotní alebo vôbec schopní platiť povinné vstupné, je absolútny nezmysel. Reálnym výsledkom by bolo len zníženie návštevnosti v národných parkoch a obmedzenia zdravého pohybu, čo môže mať za následok zvýšenú chorobnosť obyvateľov Slovenskej republiky. Nikto, ani štát, nemá právo uzurpovať si naše spoločné bohatstvo, ku ktorému slovenská príroda jednoznačne patrí, a preto vyzývam všetkých poslancov Národnej rady Slovenskej republiky, aby posunuli návrh novely zákona do druhého čítania. Ďakujem pekne za pozornosť.
Pellegrini, Peter, podpredseda vlády SR pre investície a informatizáciu (2018-02-08):
Vážený pán poslanec, vzhľadom na to, čo sa podarilo úspešne uzavrieť tento týždeň, je tá odpoveď veľmi jednoduchá a netreba vymenovávať ani jeden názov obci alebo mesta, pretože dá sa odpovedať, že všetkých. To znamená, bez ohľadu na to, či to je okres Rimavská Sobota alebo iný kút Slovenska, do konca roku 2020 všetky mestá a obce budú pokryté internetom o rýchlosti minimálnej 30 megabitov za sekundu, čím bude zabezpečené odstránenie bielych miest. Takže takto jednoducho vám môžem odpovedať.
Gál, Gábor, poslanec NR SR (2010-07-08):
Ďakujem, pán predseda. Druhé zasadanie Mandátového a imunitného výboru Národnej rady Slovenskej republiky sa uskutoční zajtra o 9.45 hod. v miestnosti číslo 71, ktoré je pri ubytovacom zariadení na prízemí.
Grendel, Gábor, poslanec NR SR (2023-12-13):
Ďakujem pekne. Odovzdám aj písomne. Vzhľadom na rozhodnutie pléna Národnej rady predĺžiť rokovanie dnes do 24. hodiny žiadam Národnú radu o predĺženie prestávky medzi predpoludňajšou a popoludňajšou časťou rokovacieho dňa na dve hodiny v zmysle zákona o rokovacom poriadku, a to aj z dôvodu rokovania výboru pre kontrolu SIS. Hodina na to naozaj nestačí.
Jančula, Tibor, poslanec NR SR (2019-09-18):
Ďakujem, pán predsedajúci. Vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslanca Národnej rady Slovenskej republiky Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov a o zmene a doplnení niektorých zákonov v znení neskorších predpisov a ktorým sa dopĺňa zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti v znení neskorších predpisov, v znení neskorších predpisov (tlač 1640). V súlade s § 73 zákona ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú zo Zbierky zákona č. 73 o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlalodí s rozhod..., v súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Verešová, Anna, poslankyňa NR SR (2017-12-13):
Je naozaj najvyšší čas, ako si to povedala, týmto obetiam sa pokloniť, tak ako sme to urobili na Devíne spolu, tiež som tam bola. Pokloniť sa im tak, že práve týmto zákonom, ktorý si navrhla. Ja som nedávno videla film Milada, a tak teda, tak nejak predkladám alebo hovorím, chcem vám povedať kolegom, že pozrite si tento film političky Milady Horákovej. Spomínala si kňaza, saleziána Antona Srholca. Čítala som si o ňom veľa a veľmi ma vtedy, keď nám aj rozprával o tom, že pol hodiny denne, citujem ho, „sme mali vychádzku na dvore, ktorý je tu uprostred, ktorý bol v rohu medzi dvoma krídlami väzníc. Za jedným z nich bola šibenica, bol to obyčajný stĺp, na ktorom bolo také koliesko, na ktorom si hore vytiahol povraz. Vlastne som žil osem mesiacov pod šibenicou. Pamätám si, ako raz vo februári niekto kričal pod oknami, viedli ho na šibenicu, na popravu a keď kričal, napchali mu do úst nejakú handru, aby nemohol kričať.“ Spomenula si Titusa Zemana, ktorý vo väzení prežil trpkých trinásť rokov, no jeho mučenie sa jeho prepustením neskončilo. A poznáme ďalšie a ďalšie rodiny, ktoré zaplatili najvyššiu daň, deti, ktoré zostali po popravenom otcovi, nespravodlivo odsúdenom. Matka, ktorá strádala spolu s deťmi. A takto bolo množstvo a množstvo rodín, ktoré trpeli, naozaj sa im netreba klaňať, ich otcom a mamám umretým, ale treba im pomôcť. A tak vyzývam ctené plénum, aby tento zákon sme posunuli do druhého čítania a potom naozaj ešte možno niečo na ňom upravili. No a ešte sa chcem takisto pridať k mojim kolegom a poďakovať ti, že si bojovala za týchto ľudí. Ďakujem za tieto rodiny.
Laššáková, Jana, poslankyňa NR SR (2011-09-14):
Ďakujem pekne za slovo. No, som rada, že pán poslanec Pelegrini upozornil vo svojom vystúpení, že pri tlači 399 sa jedná o prechodné obdobie, a kompetenčné centrum, ktoré má aj sídlo Banskú Bystricu, by malo takto mať v zmysle zákona pôsobnosť a trvanie jeden rok. Z toho dôvodu je potrebné, aby sa aj v tomto zákone, teda v tlači 400, 401 upravilo sídlo finančného riaditeľstva do Banskej Bystrice. Znova apelujem s tými istými argumentmi, ako som apelovala aj v predchádzajúcej tlači a prosím vás aj prostredníctvom všetkých tých občanov, ktorí podpísali petíciu, aby ste zahlasovali za zachovanie sídla finančného riaditeľstva v Banskej Bystrici. Sú tu odborné, materiálne, technické predpoklady na to, aby to sídlo mohlo fungovať, aby neboli všetky orgány len v Bratislave. Ale myslím si, že je to dobrý signál, aby sa orgány z Bratislavy premiestňovali aj do iných regiónov Slovenska. A Banská Bystrica má výbornú polohu a verím, že to sídlo bude plniť ten účel, ktorý má aj v Banskej Bystrici. Ďakujem pekne.
M. Číž, podpredseda NR SR: (2008-07-01):
Vážené panie poslankyne, vážení páni poslanci, pokračujeme v prerušenom rokovaní hlasovaním v prvom čítaní o návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov (tlač 671). Slovo má spravodajca, ktorého navrhol gestorský ústavnoprávny výbor, pán poslanec Miššík. Prosím ho, aby hlasovanie uviedol.
Fronc, Martin, poslanec NR SR (2015-10-21):
Ďakujem pekne, pani podpredsedníčka. Pán minister, povedal som, že sa zdržím niektorých vyjadrení. Musím povedať, že v tejto chvíli mi to dá dosť veľkú námahu, ale vecne k trom veciam. Správcom majetku štátu v tomto prípade ste vy a žiadna IUVENTA bez vášho súhlasu to nemohla dať vypísať ako prebytočný majetok. To nemôžete obchádzať. Mimochodom ešte raz, povedal som to, takto v tomto zmysle odpovedali dvaja vaši kolegovia na interpeláciu kolegovi Hubovi. Tak ja už neviem, či aj oni sú neznalí veci, ale to sa mi predsa len nezdá. Druhá poznámka. Viete, že ja nechcem opakovať tie organizačné pokyny a čítať rad za radom, jak ste pridali, odobrali, pridali – mám vám dať kompletnú tabuľku, jak ste to robili? Možnože ju nemáte, tak ja vám tým môžem poslúžiť, jednoducho je to tak. A posledná poznámka, rád počujem, že chcete spolupracovať, len zdá sa mi to vyslovene deklaratórne, keď sa tak vrátim len fakticky, pretože to nie je o víziách a koncepciách a o veľkých veciach. So zákonom o financovaní regionálneho školstva máte problémy, jednoducho je to dlhodobé, ale ja som sa už niekoľkokrát legislatívnou normou pokúšal urobiť aspoň isté zmeny. Ako ste na to reagovali? Nijak. Úplne nijak, treba povedať. Takže jednoducho vaši kolegovia tu v parlamente to bez problémov unisono zhodili zo stola, a bolo vybavené. Asi takto tá spolupráca fungovať nemôže. Ďakujem.
Blahová, Natália, poslankyňa NR SR (2011-05-26):
Ďakujem pekne. Vážený pán poslanec, ďakujeme, že ste nás informovali o vašom teoretickom záujme o blaho ťažko zdravotne postihnutých. Hovorili ste o tom, že neboli rešpektované pripomienky občanov, dovolím si vám oponovať. Novela prináša mnohé pozitívne zmeny, ktoré spomínal pán predkladateľ, pán minister. Ďalej si dovolím upozorniť, že v rámci finančných možností rezortu sme pripravili ďalšie pozmeňujúce návrhy, ktoré reflektujú pripomienky v petícii. Na margo povedaného by som sa rada spýtala, kde sú vo vašom pozmeňujúcom návrhu spomínané a vyjadrené dopady na rozpočet kapitoly ministerstva práce? Ďalej by som sa rada spýtala, prečo tieto návrhy nešli minulý rok ako vládne, kým bola pri moci vaša partaj? Kde bola vtedy vaša zodpovednosť? Snáď nie v sociálnych podnikoch? Ďakujem.
Taraba, Tomáš, poslanec NR SR (2021-10-27):
Vážený pán minister, len by som sa dvoch vecí dotkol. Spomenuli ste Nováky, že produkujú veľa CO2, otázka, že vo vzťahu ku komu a ku čomu veľa produkujú, lebo ku Číne je to zanedbateľné, to znamená, že my s Novákmi svet nezachránime, ale to, čo sa udialo, že ešte pred pár mesiacmi stála tona uhlia 50 eur za tonu, teraz stojí 250 eur za tonu, to znamená, že asi už úplne neplatí pri týchto cenových reláciách, že by Nováky produkovali takú stratu a že by boli vyslovene odkázané na dotáciách, samozrejme, že sa môžme baviť o tom, ako dlho tá cena 250 bude, ale to je realita dnešného dňa, možno to pôjde aj hore. A práve z toho dôvodu si myslím, že ak sa pozrieme, čo urobili tí envirolobisti v Nemecku, že odstavujú absolútne životaschopné elektrárne, atómové elektrárne, ktoré sú najčistejším zdrojom elektrickej energie, pretože produkujú paru, a popritom zazmluvnili všetky v podstate voľné kapacity výroby uhlia v Poľsku a dnes Poľsko de facto je jediný producent, 90 % produkcie uhlia v Európskej únii ide už len z Poľska, pretože všetci boli machri a to poodstavovali, a dnes najbohatší magnáti v energetike sú Poliaci, tak napriek tomu teda sa pýtam, že či rozhodnutie odstaviť Nováky stále považujete za správne. A druhá vec, pokiaľ ide o ten Enel, bez toho, aby človek šíril nejaké poplašné správy, ale každý, kto okolo toho projektu sa trošku v tých Mochovciach hýbe, jednoducho Enel nikdy atómku nestaval, pokiaľ viem. A to, čo preniká odtiaľto, tam sa veľa ľudí už chytá za hlavu, to znamená, otázka je, že či nie je, nie je na stole aj alternatíva jednoducho sa s nimi dohodnúť, že by to celé prebralo, prebral štát, pretože to je jedno veľké trápenie, a sám, čo ste tu hovorili, to len túto verziu potvrdzuje. Ďakujem.
Hrnčiar, Andrej, podpredseda NR SR (2017-06-16):
Ďakujem. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy ústne. Krásne ukončenie rokovacieho týždňa. Nech sa páči, záverečné slovo, pán poslanec Krajniak.
Matovič, Igor, poslanec NR SR (2023-11-14):
Tomáš, chcel by som veriť tvojim slovám, len vyrušuje ma taká, alebo poviem, že prečo by som chcel veriť. Lebo viem, že v čase teda, keď sme vládli, prišiel si s tým tvojím podozrením v prípade zálohovacieho systému pri výkupe PET fliaš a videl som, že ti naozaj na tom záleží, že máš pocit, že tam je biznis. Držím ti palce v tom, aby si pri tej reorganizácii toho systému ušetril tie desiatky miliónov eur, čo si mal podozrenie, že sa tam niekde tuneluje. Aj pri tých ostatných veciach určite sú rôzne vyžírky hocikde. Keď budeš mať naozaj reálnu chuť sekať im po krížoch, ja ti budem fandiť aj ti budem tlieskať, ale jednu vec by som ťa chcel hlavne poprosiť, aby si postrážil tých 200 eur, lebo ja si naozaj vážim a vždy som to priznával, že ste nám vtedy pomohli a bez vás by sme tých 200 eur na dieťa nepresadili a ja sa obávam, že zlodeji zo SMER-u, z HLAS-u urobia všetko pre to, aby tým rodinám tie peniaze ukradli, preto, aby ich mohli kradnúť potom pre seba. Čiže tam by som ťa chcel naozaj poprosiť, aby tento talizman rodinnej politiky, na ktorý môžeme byť hrdí v rámci Európy, aby si ustrážil, aby to tým rodinám nezobrali.
Kollár, Boris, predseda NR SR (2022-09-22):
Pani poslankyňa, preto lebo je obštrukcia a rozhodlo plénum o tom. A čo sa týka uznášania, pán poslanec Šeliga, vy ste videli, že aj parlament bol zablokovaný. Kedykoľvek sa dá zablokovať znova. Nemusíme toto robiť. Nedali ste mi to písomne, tým pádom končím schôdzu. A otváram o štrnástej. (Krátka pauza.) Pardon, prerušujem rokovanie schôdze, samozrejme. (Prerušenie rokovania o 12.08 hodine.) (Pokračovanie rokovania o 14.00 hodine.)
M. Číž, podpredseda NR SR: (2007-05-15):
(Hlasovanie.) Prítomných 139 poslancov, za návrh 139 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca.
Glváč, Martin, podpredseda NR SR (2016-04-22):
Pani poslankyňa Grausová.
Baránik, Alojz, poslanec NR SR (2023-03-16):
No ale, pán kolega, dokiaľ sa tak stane, tak platí rozhodnutie pléna Národnej rady a, ale stanovisko Ústavnoprávneho výboru je len poradné (reakcia predsedajúceho: „Áno, je len poradné.“ ), ale rozhoduje plénum. A dokiaľ plénum inak nerozhodne, tak pani poslankyňa Zemanová je členkou vášho výboru, bodka.
Blaha, Ľuboš, poslanec NR SR (2012-12-12):
Vážený pán kolega Číž, chcel by som vám poďakovať za to, že ste vniesli taký ten politický a hodnotový moment a aj svetlo do týchto diskusií, pretože mám taký pocit, že tie diskusie zo strany pravicových kolegov sa vyslovene infantilizujú, keďže oni si myslia, že jediní majú patent na rozum, a všetko, čo hovoria ich oponenti, je ideológia, a to, čo hovoria oni, je zdravý rozum. Pritom každý politológ, ale každý analytik a každý, kto má trošku naozaj rozumu, vám povie, že všetko je to ideológia. Toto je naozaj súboj iných videní sveta. Vy ste liberáli alebo konzervatívci, to sú ideológie. Základné ideológie sú konzervativizmus, liberalizmus, socializmus. Ďalšie ideológie sú fašizmus, anarchizmus. Ale toto by ste mali vedieť. A vy, keď reprezentujete konzervatívnu ideológiu, sa nemôžete tváriť, že vy teraz reprezentujete pravdu s veľkým P. To je také infantilné, že! Ale dobre. Ďalšia vec. Pán kolega Číž, máte pravdu v tom, že práve zástupcovia pravicových strán, čiže konzervatívnych a liberálnych, priviedli Európu do tej mizérie, v ktorej sa nachádza. Zoberme si Írsko. Politika deregulácie, ktorá priniesla Írsku práve ten stav tých problémov, v ktorých sa nachádza. Pravica v Írsku vládla prakticky nepretržite v 20. storočí a 21., až teraz sa dostali labouristi ako menší koaličný partner do vlády. Čiže Írsko je čisto pravicový štát. A v akých sú problémoch?! To isté Taliansko. V Taliansku po druhej svetovej vojne samá pravica. Aký majú dlh? Stodvadsať percent. Ako je to možné, páni kolegovia? Grécko, tak isto vládla, predovšetkým v posledných rokoch, pravica. Tá môže za tie problémy. Vy tu tvrdíte stále o nejakých socializmoch. To sú všetko pravicové projekty. A keď chcete nejaký príklad, kde dlhodobo vládne ľavica, to sú škandinávske štáty. Vyrovnané rozpočty, konsolidujú! Páni kolegovia, máte to naozaj veľmi, veľmi popletené. Ďakujem. (Potlesk.)
Šeliga, Juraj, podpredseda NR SR (2020-09-23):
Tajomný nie je na ,to´. A, pán poslanec Pročko, no.
Hrnčiar, Andrej, podpredseda NR SR (2018-09-18):
Pán poslanec Kotleba.
Paška, Pavol, predseda NR SR (2012-06-26):
Vážené pani poslankyne, páni poslanci, budeme pokračovať v rokovaní programu 3. schôdze hlasovaním o prerokovaných bodoch. Chcem vás upozorniť, že budeme hlasovať o prerokovaných bodoch, tak ako boli počas jednotlivých rozpráv prerokované s výnimkou návrhu na odvolanie generálnej riaditeľky rozhlasu a televízie, vzhľadom na to, že mám podpisy od poslancov, ktorí žiadajú, aby bolo toto odvolanie vykonané tajným hlasovaním, zaradíme toto hlasovanie až na záver. Najprv spravodajca uvedie ešte návrh, ktorý prišiel, myslím, od pána poslanca Krajcera, na vrátenie do výborov a ak tento návrh neprejde, tak potom vykonáme odvolanie tajným hlasovaním. Takže najprv odporúčam odhlasovať všetky prerokované body a tento bod budeme hlasovať na záver. Poprosím teraz pána poslanca Jaroslava Demiana, aby uviedol hlasovanie o návrhu uznesenia k správe o výsledkoch kontrolnej činnosti Najvyššieho kontrolného úradu za rok 2011 , je to tlač 23.
Kvorka, Ján, poslanec NR SR (2024-09-17):
Ďakujem za slovo. Viackrát tu padlo moje meno, tak asi sa patrí k tomu vyjadriť. Chcem potvrdiť to, čo povedal v záverečnej reči pán minister. Ja osobne som mal možnosť konzultovať tieto veci s pracovníkmi z ministerstva a nebolo to tak, že mňa tu voľakto si využíva alebo zneužíva, alebo tak ďalej. Viete, ja nie som človek, ktorý takéto veci si dal na sebe urobiť. Keby sa o to voľakto pokúsil, tak by mu bolo hore kopcom ľahšie ako dolu kopcom, to si zapamätajte. A som tu preto a bol som zvolený tu do tohto parlamentu kvôli tomu, aby som tu odvádzal prácu, ktorá je odo mňa požiadaná a aby som ju odpracoval a urobil tak, ako je to najlepšie v prospech občanov Slovenskej republiky. O to som sa snažil aj teraz, o to sa budem snažiť vždycky. A viete, nechcem padnúť na úroveň pána Pročka, ale to, čo ja som tuná hovoril, a to, čo on tu tára, tak si myslím, že to sa nedá porovnať. Čo sa týka hlasovania, chcem poprosiť, že hlasovanie, a určiť termín dneska o sedemnástej hodine. (Potlesk.)
Halgašová, Jarmila, poslankyňa NR SR (2022-10-18):
Ďakujem veľmi pekne za reakcie a budem veľmi stručná. Celý náš návrh zákona predstaví kolega Ondrej Dostál za stranu Sloboda a Solidarita, ktorý vystúpi o chvíľočku, ale áno, ale áno, tento zväzok partnerského spolužitia nie je daný na rovnakú úroveň, ako sú manželstvá, pretože sa uzatvára vlastne pred notárom. Ja by som chcela len zdôrazniť, že celým návrhom zákona sa odstraňuje existujúca diskriminácia, ktorá je pri partnerskom spolužití, ktoré teraz žijú partneri, či už rôzneho, alebo rovnakého pohlavia. To som, to som aj vo svojom príhovore zdôraznila. Toto si treba uvedomiť, že vy keď žijete v spoločnej domácnosti a náhodou vy sa o partnera staráte roky, je chorý, to je jedno, ťažko postihnutý, ale následne zomrie a pri dedičskom konaní jednoducho nemáte žiaden nárok. Čiže tento návrh zákona rieši predovšetkým majetkové veci a rieši potom zdravotné záležitosti, čo sa týka ošetrovného, poskytovania zdravotnej dokumentácie. A pokiaľ ide o to, čo hovoríte, o ten váš strach, že bude napríklad sa potom sprísňovať zákon, bude sa zachádzať ďalej, každý jeden zákon bude predložený do parlamentu opäť na schválenie a bude musieť byť tu odsúhlasený alebo teda nie. Čiže ja by som sa tohto vôbec neobávala. Ďakujem.
Pellegrini, Peter, predseda NR SR (2015-05-21):
Pán poslanec Viskupič.
Laššáková, Jana, podpredsedníčka NR SR (2013-06-20):
Nech sa páči, pán minister, poprosím vás o odpoveď.
Schlosár, Rastislav, poslanec NR SR (2018-09-17):
Pán Dostál, keďže mám faktickú poznámku, tak na rozdiel od vás nebudem hovoriť tie vaše liberálne žvásty, ale budem hovoriť fakty, ktoré vyplývajú z odborných štúdií, ktoré vyplývajú zo štatistiky a ktoré pochádzajú od ľudí, ktorí robia v praxi s tými vašimi, tými normálnymi slušnými ľuďmi, o ktorých ste vy hovorili a ktorí teda dokonale ilustrujú túto komunitu. Takže 78 % homosexuálov je nakazených pohlavnou chorobou, 74 % mužských homosexuálov povedalo, že malo v priebehu svojho života viac ako sto partnerov, 41 % malo viac ako päťsto partnerov a 28 % viac ako tisíc partnerov. Dvadsaťpäť až tridsaťtri percent homosexuálov a lesieb sú alkoholici. Tridsaťsedem percent homosexuálov praktizuje sadomasochizmus, čo má za následok mnoho nezavinených úmrtí. Priemerný vek, keď sa, v ktorom homosexuáli umierajú, je len 42 rokov. Len 9 % z nich sa dožije 65 rokov. Podľa úradu epidemiológie na Slovensku AIDS na Slovensku šíria hlavne homosexuáli. Spomeniem aj výpoveď jedného amerického úradníka, keďže Amerika je pre vás taký vzor demokracie a liberalizmu. John Martaugh, hlavný policajný sudca Trestného súdu v New Yorku, prehlásil: „Homosexuáli sa vo veľkých mestách podieľajú na polovici všetkých vrážd.“ A ďalšia štatistika, tentoraz tiež z Ameriky, homosexuáli sa v USA dopúšťajú viac než 33 % všetkých ohlásených zneužití detí. No a celkom na záver k tým vašim normálnym a slušným ľuďom, ktorých nemôžme nazývať sexuálnymi úchylmi, je štatistika, ktorá hovorí o tom, že 17 % homosexuálov pojedá alebo potiera výkalmi svojich partnerov.
Droba, Juraj, poslanec NR SR (2013-06-26):
Ďakujem za pripomienky. K tým poradným orgánom toľko, že keď to bude podliehať nomináciám štátnym, tak sa tam vyskytne dvakrát po sedem ľudí, ktorí budú brať nejaký plat a ktorých kompetencie z toho, čo bolo predložené, zatiaľ nie sú úplne jasné. Zdá sa mi, že budú môcť komentovať, vyjadrovať sa, ale nebudú mať žiadnu rozhodovaciu právomoc. Čo sa týka vsúvania prvkov podnikateľského subjektu do riadenia štátnej firmy, tak s tým úplne súhlasím ako podnikateľ, je mi to sympatické. Ale ja som skôr kritizoval posilňovanie funkcie dozornej rady, neprimerané posilňovanie funkcie dozornej rady. Pre mňa má jednoznačne mať hlavné rozhodovacie právomoci manažment a predstavenstvo. Takže sme si možno v tomto nerozumeli. Ide tam o to, že dozorná rada má získať niektoré takmer manažérske kompetencie, s čím ja nemôžem súhlasiť. Zažil som niečo podobné v Telekome, T-mobile, jednoducho to nefungovalo. Tá dozorná rada tam bola naozaj len na to, aby dohliadala na činnosť manažmentu. Ďakujem.
P. Hrušovský, predseda NR SR: (2003-02-27):
Poprosím teraz pána ministra Prokopoviča, aby odpovedal na otázku, ktorú položil pán poslanec Vážny: „Tunel Branisko začína byť nočnou morou vlády aj Ministerstva dopravy, pôšt a telekomunikácií Slovenskej republiky. Má Ministerstvo dopravy, pôšt a telekomunikácií SR ucelenú a záväznú predstavu o tom, kedy bude tento tunel, ktorý bude stáť štátny rozpočet 8,5 mld. Sk, odovzdaný do užívania verejnosti a koľko bude stáť jeho prevádzka?“ Pán minister, nech sa páči, prosím o odpoveď.